পরিস্থিতি যদি এমনই হয়, তবে অতীত প্রজন্মের পারমাণবিক বোমায় যে মূলধন বিনিয়োগ করা হয়েছে, সেগুলোর কী হবে? ওইগুলো বাজারজাত করা এবং বাজার অর্থনীতির কল্যাণে বিক্রি করে মুনাফাসহ মূলধন উসুল করতে হবে। কীভাবে করা যায়? পারমাণবিক অস্ত্র বেচাকেনার অনুমতি নেই। একবার কথা উঠেছিল, ন্যাটো এবং ওয়ারস জোট নিজেদের মধ্যে সমঝোতায় এটম বোমা ধ্বংস করবে। কিন্তু ধ্বংসের ব্যাপারেও তারা পরস্পরের প্রতি বিশ্বাসী ছিল না। অনেকগুলোই কারণ আছে অবিশ্বাসের। তবে ওই বোমাগুলোতে বিনিয়োগকৃত মূলধন একটি শর্ত হয়েছিল।